|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  |  |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ****ΔΙΕΥΘΥΝΣΗ ΠΡΟΜΗΘΕΙΩΝ ΔΙΑΧΕΙΡΙΣΗΣ ΥΛΙΚΟΥ & ΚΤΙΡΙΑΚΩΝ ΥΠΟΔΟΜΩΝ****ΤΜΗΜΑ Α’ - ΠΡΟΜΗΘΕΙΩΝ** |  | **Αθήνα, 2/7/2019****Αριθ. Πρωτ.:** **ΔΠΔΥΚΥ ΑΑΔΕ Α 1096119 ΕΞ2019** |
| Ταχ. Δ/νση | :  | Ερμού 23-25 |  | **ΠΡΟΣ :** Κάθε ενδιαφερόμενο |
| Ταχ. Κώδικας | : | 105 63, Αθήνα |
| Πληροφορίες | : | Γ. Σπιτιέρης  |
| Τηλέφωνο | : | 2131624283 |
| Fax | : | 2131624227 |
| E-Mail | : | aadeprocurement@aade.gr |
| Url | : | [www.aade.gr](http://www.aade.gr)  |

**Θέμα: «Ανακοίνωση πρόσκλησης για τη διενέργεια ανοικτής Δημόσιας Διαβούλευσης Τεχνικών Προδιαγραφών για την προμήθεια συσκευών προκατεργασίας δειγμάτων, επεξεργασίας νερού και αναβάθμιση εξοπλισμού, υποέργο 7 της πράξης με κωδικό ΠΔΣ 5001460 «Παρακολούθηση της ποιότητας των επιφανειακών υδάτων της χώρας»**

Η Διεύθυνση Προμηθειών, Διαχείρισης Υλικού και Κτιριακών Υποδομών της Γενικής Διεύθυνσης Οικονομικών Υπηρεσιών της Ανεξάρτητης Αρχής Δημοσίων Εσόδων(Α.Α.Δ.Ε.) ανακοινώνει ότι τίθενται σε ανοικτή Δημόσια Διαβούλευση, οι Τεχνικές Προδιαγραφές για την **«Προμήθεια συσκευών προκατεργασίας δειγμάτων, επεξεργασίας νερού και αναβάθμιση εξοπλισμού, υποέργο 7 της πράξης με κωδικό ΠΔΣ 5001460 «Παρακολούθηση της ποιότητας των επιφανειακών υδάτων της χώρας»**, όπως αυτές συντάχθηκαν από τις αρμόδιες Υπηρεσίες.

Η Δημόσια Διαβούλευση έχει χαρακτήρα μη δεσμευτικής συμμετοχής των οικονομικών φορέων και έχει ως σκοπό τη συλλογή εποικοδομητικών παρατηρήσεων και σχολίων επί των τεχνικών προδιαγραφών.

Η διάρκεια της Δημόσιας Διαβούλευσης ορίζεται σε δεκαπέντε (15) ήμερες από την ημερομηνία ανάρτησης.

Η καταχώρηση παρατηρήσεων/σχολίων των οικονομικών φορέων πραγματοποιείται απευθείας μέσω της ηλεκτρονικής φόρμας του ΕΣΗΔΗΣ, με τη συμπλήρωση των πεδίων κάτωθι του τίτλου «Καταχώρηση σχολίου». Τα καταχωρημένα σχόλια/παρατηρήσεις των οικονομικών φορέων αναρτώνται αυτούσια στην ηλεκτρονική φόρμα του ΕΣΗΔΗΣ ως σχόλια της ανακοίνωσης διενέργειας της Δημόσιας Διαβούλευσης.

Εναλλακτικά οι ενδιαφερόμενοι οικονομικοί φορείς μπορούν να υποβάλλουν τα σχόλια/παρατηρήσεις τους στην ηλεκτρονική διεύθυνση aadeprocurement@aade.gr της Δ/νσης Προμηθειών, Διαχείρισης Υλικού και Κτιριακών Υποδομών της Γενικής Δ/νσης Οικονομικών Υπηρεσιών της Α.Α.Δ.Ε..

Μετά το πέρας της προθεσμίας για τη διενέργεια Δημόσιας Διαβούλευσης των Τεχνικών Προδιαγραφών θα αναρτηθεί σχετική ανακοίνωση στην ιστοσελίδα της Α.Α.Δ.Ε. ([www.aade.gr](http://www.aade.gr)) με τα στοιχεία των οικονομικών φορέων που συμμετείχαν στη διαδικασία καθώς και τις παρατηρήσεις που υποβλήθηκαν, με την επιφύλαξη του χαρακτηρισμού αυτών ως εμπιστευτικές από τους οικονομικούς φορείς, λόγω τεχνικού ή εμπορικού απορρήτου. Οι συμμετέχοντες οικονομικοί φορείς δηλώνουν ρητά τις εμπιστευτικές πληροφορίες λόγω τεχνικού ή εμπορικού απορρήτου, προκειμένου αυτές να μη δημοσιοποιηθούν, με ρητή αναφορά στις κείμενες διατάξεις που επιβάλλουν την εμπιστευτικότητα τους.

Όλες οι προτάσεις-παρατηρήσεις, που υποβάλλονται στο πλαίσιο της διαδικασίας της Δημόσιας Διαβούλευσης, θα αξιολογηθούν από τα αρμόδια όργανα της Ανεξάρτητης Αρχής Δημοσίων Εσόδων κατά την οριστικοποίηση των Τεχνικών Προδιαγραφών, με γνώμονα τη βέλτιστη ικανοποίηση των τεχνικών απαιτήσεων/προδιαγραφών που έχουν τεθεί, αλλά και την εξασφάλιση της μεγαλύτερης δυνατής ευρύτητας συμμετοχής και του υγιούς ανταγωνισμού.

Η παρούσα ανακοίνωση θα αναρτηθεί στον ιστότοπο του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) (http://www.eprocurement.gov.gr) στον σύνδεσμο «Διαβουλεύσεις» καθώς και στην ιστοσελίδα της Α.Α.Δ.Ε. ([www.aade.gr](http://www.aade.gr)) στον σύνδεσμο Προκηρύξεις -Διαγωνισμοί.

Παρακαλείσθε για την ανταπόκριση και συμμετοχή σας στη διαδικασία Δημόσιας Διαβούλευσης.

**Συνημμένα:**

1. Τεχνικές Προδιαγραφές

**Η ΑΝΑΠΛΗΡΩΤΡΙΑ ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ**

 **ΛΑΜΠΡΟΥ ΧΡΙΣΤΙΝΑ**

**Κοινοποίηση:**

1. Γραφείο Διοικητή της Α.Α.Δ.Ε.

2. Αυτοτελές Τμήμα Διοίκησης

3. Γεν. Δ/νση Γενικού Χημείου του Κράτους

**Εσωτερική Διανομή:**

Γενική Δ/νση Οικονομικών Υπηρεσιών